Tallinna korteriühistud saavad parkimisala laiendamiseks linnamaade kasutusõigust taotleda, teatas täna Raepress.  Juba pikka aega on kortermajade ette pargitud nii palju sõiduautosid, et see takistab lume koristust. Isikliku kasutusõiguse seadmise eesmärk on tagada elanikele korterelamuga külgneval ja majaesisel maa-alal parkimise võimalus. Isikliku  kasutusõiguse tähtaeg on 15 aastat ning kasutusõiguse eest tasu ei võeta, kuna tegemist on elamuesise alalises kasutuses oleva parkimisalaga.